Publication: Magyar Közlöny
Issue: MK-2000-51 (Year: 2000, Number: 51)
Era: 1990-2004
Section: A honvédelemről szóló 1993. évi CX. törvény (a továbbiakban: Hvt.) 259. §-a a következő e) ponttal egészül ki:
Paragraph Index: 2

A honvédelemről szóló 1993. évi CX. törvény (a továbbiakban: Hvt.) 259. §-a a következő e) ponttal egészül ki: [E törvény alkalmazásában] „e) az Észak-atlanti Szerződés Szervezete Biztonsági Beruházási Programja azon katonai célú beruházások, fejlesztések összessége, amelyeket e Szervezet védelmi képességének megőrzése vagy fokozása érdekében tervez és megvalósít. Ezen beruházások érdekében a NATO által elfogadott, részben vagy egészben finanszírozott képességcsomagok, fejlesztési programok megvalósításához szükséges termékek, szolgáltatások beszerzése, továbbá a beruházások során elkészült eszközök mentesek az államháztartásról szóló 1992. évi XXXVIII. törvény (Áht.) 10. § szerinti közterhek alól, illetőleg — a külön jogszabályok szerint — a befizetett környezetvédelmi termékdíj visszaigényelhető. E mentesség nem terjed ki a jogszabály alapján fizetendő bírságokra.”

Source: https://magyarkozlony.hu/hivatalos-lapok/1f05ff3844d38c6afd613c6e0460cc3e4802b573/dokumentumok/b6910456388f47895021cded488a4430d5d77806/letoltes